Ian Mortimer

Ian James Forrester Mortimer (født 22. september 1967) er en britisk historiker og forfatter som skriver historisk fiksjon. Boken The Time Traveller's Guide to Medieval England ble av Sunday Times kåret til bestselgende paperback i 2010. 


== Biografi ==
Mortimer fikk sin utdannelse ved Eastbourne College (University of Exeter) (BA, PhD, DLitt) og University College London (MA). I årene mellom 1993 og 2003 arbeidet han for flere forskningsinstanser, blant dem Royal Commission on Historical Manuscripts og universitetene i Exeter og Reading. Han er en «Fellow of the Royal Historical Society».
Mortimer har skrevet biografier for flere politiske ledere som levde i middelalderen, blant annet Roger Mortimer, 1. jarl av March, Edvard III, Henrik IV, i tillegg til boken 1415 som omhandler et år i Henrik Vs liv. Boken som ble kåret til den bestselgende paperbacken i 2010 (The Time Traveller's Guide to Medieval England) kom deretter. Ian Mortimer er også kjent som den første som presenterte en teori om at Edvard II ikke døde på Berkeley slott i 1327. En del av kildematerialet han baserer teorien på er et brev som presten Manuele Fieschi skrev til kongen rundt 1337. Teorien presenterte han både i sine første to bøker og i en artikkel i tidsskriftet English Historical Review.Mortimer har også forsket på den tidlige moderne medisinens sosiale historie, og for essayet The Triumph of the Doctors ble han tildelt Alexanderprisen av Royal Historical Society i 2004. I essayet beskriver han hvordan syke og skadde mennesker som var nær ved å dø, i løpet av årene 1615-'70 gikk fra å sette sin lit til en fysisk helbredelse sett i et religiøst perspektiv (helbredelse fra Gud eller Kristus), til et hovedsakelig menneskerettet fokus (leger og kirurger). Han hevdet at denne vekslingen var en av de mest dyptgående forandringene som den vestlige verden har erfart noensinne.
I 2011 debuterte Mortimer som forfatter av bøker innen sjangeren «historisk fiksjon» med den første boken i Clarenceux-trilogien. Handlingen utspilles i elisabethansk tid, og de ble utgitt under navnet James Forrester – hans mellomnavn.


== Utvalgt bibliografi ==
The Time Traveller's Guide to Elizabethan England: a Handbook for Visitors to the Sixteenth Century (2012)
Medieval Intrigue: Decoding Royal Conspiracies (2010)
1415: Henry V's Year of Glory (2009)
The Dying and the Doctors: the Medical Revolution in Seventeenth-Century England (The Royal Historical Society, 2009)
The Time Traveller's Guide to Medieval England: a Handbook for Visitors to the Fourteenth Century (2008), ISBN 978-1-845-95099-6
«What isn't History? The Nature and Enjoyment of History in the Twenty-First Century», History, 93, 4 (October 2008), pp. 454–74.
«Beyond the Facts: how true originality in history has fallen foul of postmodernism, research targets and commercial pressure», Times Literary Supplement (26. september 2008), pp. 16–17.
The Fears of Henry IV: the Life of England's Self-Made King (2007)
The Perfect King: the Life of Edward III, Father of the English Nation (2006)
«The Death of Edward II in Berkeley Castle», The English Historical Review, cxx, 489 (2005), pp. 1175–1214.
«The Triumph of the Doctors: Medical Assistance to the Dying, 1570-1720», Transactions of the Royal Historical Society, 15 (2005), pp. 97–116.
The Greatest Traitor: the Life of Sir Roger Mortimer, 1st Earl of March, Ruler of England 1327-1330 (2003)
Berkshire Probate Accounts, 1583-1712 (Berkshire Record Society, 1999)
Berkshire Glebe Terriers, 1634 (Berkshire Record Society, 1995)


== Publisert som James Forrester ==
Sacred Treason (2010)
The Roots of Betrayal (2011)
The Final Sacrament (2012)


== Referanser ==
Random House (utgivere)
United Agents (agent)
Continuum (utgivere)


== Eksterne lenker ==
(en) Offisielt nettsted